ཟླ་འདིའི་ཕྱི་ཚེས་༢༦ཉིན་རྒྱ་གར་དུས་བབ་གསར་ཁང་གིས་སྤེལ་བའི་གནས་ཚུལ་ལྟར་ན།ད་ལོར་རྒྱ་གར་གཞུང་གིས་སྲིད་བློན་མུ་དྷི་མཆོག་གི་བདེ་འཇགས་སྲུང་སྐྱོབ་སྔར་ལས་ཇེ་དམ་དང་དམིགས་བསལ་སྐུ་སྲུང་མི་སྣ་ཆེད་འཛུགས་ཀྱིས་སྲུང་སྐྱོབ་བྱ་རྒྱུ་ཡིན་པ་དང་།རྒྱ་གར་ནང་སྲིད་བློན་ཆེན་རཱ་ཇི་ནཱ་ཐི་སིནགྱིས།སྲིད་བློན་མུ་དྷི་མཆོག་གི་བདེ་འཇགས་ཐད་ཀྱི་ཉེན་ཁ་ནམ་རྒྱུན་ལས་ཆེ་བ་ཡོད་པ་དང་།ལྷག་པར་དུ་ལོ་རྗེས་མའི་འོས་བསྡུའི་སྐད་འབོད་ཁྲོད་སྲིད་བློན་མཆོག་མི་མང་ཁྲོད་ཞུགས་མཁན་གཙོ་བོ་ཆགས་ཀྱི་ཡོད་དུས་ཉེན་ཁ་ཆེན་པོ་ཆགས་ཀྱི་ཡོད་སྟབས།ཁོང་གི་ཉེ་སར་མི་གང་བྱུང་གཅིག་ཀྱང་གཏོང་རྒྱུ་མིན་ལ།ཐ་ན་བློན་ཆེན་རྣམས་ལའང་དམིགས་བསལ་སྲུང་སྐྱོབ་ཚན་པས་བརྟག་དཔྱད་གཙང་གསལ་མ་བྱུང་བར་གཏོང་གི་མིན་སྐོར་བརྗོད་འདུག